קפה בנתב"ג ב6.25 שקלים בלבד | Jewish Travler ותוליכנו לשלום
ראשי » כללי » קפה בנתב"ג ב6.25 שקלים בלבד
קפה בנתב"ג ב6.25 שקלים בלבד
יעקב מאור 25 באוקטובר 2017
רשות שדות התעופה מרחיבה את מגוון המסעדות ובתי הקפה לשירות הנוסעים ומקבלי הפנים בטרמינל 3 ובטרמינל 1 אשר נפתח לנוסעי טיסות ה"לואוקוסט". רש"ת הודיעה על כך דקות אחדות לפני פרסום דו"ח מבקר המדינה שמאשים את הרשות באחריות למחירים הגבוהים, בין השאר בגלל מתן בלעדיות לזכיינים והעדר תחרות.
שתי חברות הסעדה זכו במכרז להפעלת בתי קפה במחיר מפוקח. חברת שטראוס תקים בית קפה מודרני בזרוע E שתיפתח בקרוב. המחירים בו יהיו נמוכים בכ20% לעומת מחירי הקפה והמאפה שאנחנו משלמים כיום בנתב"ג. מחיר כוס קפה אספרסו יעמוד על 6.4 ₪, בקבוק מים יעלה 6.4 ₪ , קפוצ'ינו יעלה 8 ₪, וקרואסון חמאה יעלה 8₪.
במכרז ההסעדה זכתה גם החברה הבריטית SSP GroUp בעלת למעלה מ-2000 נקודות הסעדה, שנחשבת מהמובילות בעולם בתחום ההסעדה ובתי הקפה בנמלי תעופה. החברה הבריטית תפעל החל מהשבוע הבא בשני המיקומים של רשת ג'ו בנתב"ג, שאותם היא משפצת בימים אלה. SSP תציע לנוסעים הנחה של 22% על סל המוצרים הבסיסי שקבעה רשות שדות התעופה במכרז מחיר כוס קפה אספרסו יעמוד על 6.25 ₪, בקבוק מים יעלה 6.25 ₪ , קפוצ'ינו יעלה 7.80 ש"ח וקרואסון חמאה יעלה 7.80 שקלים.
תנועת הנוסעים בנמל התעופה בן גוריון צפויה השנה לעבור את ה 20 מיליון נוסעים בשנה. בהתאם, מרחיבה בנמל התעופה בן גוריון כ 24 בתי קפה ומתחמי הסעדה כאשר בחוזים עם כל החברות החדשות נדרשים מחירים מוזלים ומגוון עשיר של מוצרים.